**Symfonický orchester**

***Orchester*** je hudobné zoskupenie, ktoré sa skladá z inštrumentalistov, zoskupených podľa jednotlivých druhov nástrojov. Ich počet a zloženie závisí od hraného repertoáru. Hudobník, ktorý ich diriguje, sa nazýva dirigent.

***História orchestra***

Prvé inštrumentálne zoskupenia sa objavujú v renesancii (15. a 16. storočie) so skladateľmi ako *Gabrielli* alebo *Monteverdi*. V polovici 17. storočia sa objavuje **barokový orchester** alebo **sláčikový orchester** (sláčikové nástroje, čembalo), s hudobníkmi ako *Corelli,Vivaldi, Lully alebo Bach.* V druhej polovici 18. storočia sa rozvíja **klasický orchester** alebo **komorný orchester** (sláčikové nástroje a niekoľko dychových nástrojov), ktorý na vrchol dostali *Haydn a Mozart.* **Romantický** alebo **sympfonický orchester** (sláčikové, drevené, plechové a bicie nástroje) zažíva nesmierny rozkvet práve koncom 18. storočia s *Beethovenom* a v 20. storočí so skladateľmi ako *Berlioz, Wagner, Verdi, Brahms, Čajkovský.*

***Zloženie symfonického orchestra***

*Symfonický orchester* pozostáva zo štyroch skupín podobných hudobných nástrojov :

***Sláčikové nástroje*** *(Prvé husle, druhé husle, violy, violončelá, kontrabasy, harfa)*

***drevené dychové nástroje*** *(priečne flauty, pikola, hoboj, anglický roh, klarinety, fagoty..)*

***plechové dychové nástroje*** *(trúbky, trombóny, lesné rohy, tuba)*

***bicie nástroje*** *(tympany, činely, triangel, malý bubon, veľký bubon, xylofón...)*

Presné zloženie orchestra závisí od interpretovaného diela.

*Prvé sólové husle* majú nadradenú funkciu a často reprezentujú orchester pred dirigentom a publikom. Je tradíciou, že práve ony požiadajú hobojistu o (tzv. komorné) « a », aby sa zistilo, či je orchester zladený.

***Dirigent***

*Dirigent* je hudobník poverený koordinovať hudobné prevedenie inštrumentalistov. Po technickej stránke je jeho úlohou prostredníctvom giest udržiavať hru zoskupenia hudobníkov koherentnú, predovšetkým im nimi určovať rytmus (tempo, takt...). Po umeleckej stránke totiž jemu pripadá viesť interpretáciu skladieb (výraz, odtienky, zvukové zafarbenie...). Rovnako ako režisér slúži v divadelnom texte ako sprostredkovateľ autorovi, tak je dirigent pri orchestrálnej skladbe sprostredkovateľom skladateľovi.

Spomedzi najväčších moderných dirigentov menujeme *Arturo Toscanini, Herbert von Karajan, Claudio Abbado, Ricardo Muti, Charles Dutoit, Leonard Bernstein...*